У 1765 годзе ўнук Ганны Радзівіл Караль Станіслаў загадаў цалкам перанесці шліфавальню з налібацкай гуты ў Янкавічы. Там пачалі шліфаваць ня толькі дарагія камяні, але і шкло. Усяго працавала 11 варштатаў. Была сярод гэтага абсталявання абсалютная навінка і гонар шліфавальшчыкаў: варштат для вельмі дакладнага шліфавання ўзораў на шкле. На ім працавалі два мясцовыя майстры – Кандрат Гардзіеўскі і Тамаш Далідовіч.